Nuwe verwikkeling rondom WikiLeaks se omstrede Julian Assange | Huisgenoot
Richard Van Rensburg op Mei 19, 2017 Deel
Foto: Dan Kitwood / Getty Images NewsIn ’n onverwagte wending het die Sweedse owerhede Vrydag bekend gemaak hulle gaan vir eers hul verkragting-ondersoek teen die omstrede Wikileaks-stigter Julian Assange (45) laat vaar.
Vervolgers in Swede het Vrydag verklaar hulle staak die ondersoek, wat daartoe bygedra het dat Assange (Julian Paul Hawkins), ‘n Australiër, vyf jaar gelede toevlug by Ekwador se ambassade in Londen gaan soek het. Assange het deurgaans volgehou hy is onskuldig. Volgens hom het hy die vrou wat hom van verkragting beskuldig het in 2010 gedurende ‘n besoek aan Swede ontmoet. Die vrou het ‘n duidelike begeerte openbaar “om seksuele omgang met my te hê”, het hy in verklaring rakende hul verhouding gesê – en hulle is op goeie voet uitmekaar nadat hulle verskeie kere seks gehad het.
Julian Assange tweets photo of himself smiling after Sweden announces they have dropped rape case after 7 years. He’s still wanted in UK. https://t.co/if5rjHj9lA
— ᗷᗩᔕᗴᗪ ᑭᖇᎥᔕᑕᎥᒪᒪᗩ🌹 (@passionatechica) May 19, 2017
Sweden’s top prosecutor drops a rape investigation against WikiLeaks founder Julian Assange after almost 7 years https://t.co/q2cOFB71rQ pic.twitter.com/OLyEPyCEW8
Dié inligting het volgens VSA-regeringsamptenare diplomatieke betrekking en staatsveiligheid ondermyn . . . en die kwessie het weer verlede maand stoom opgetel toe Jeff Sessions, prokureur-generaal, verklaar het dat Assange se inhegtenisname ‘n voorkeursaak vir die justisiedepartement is.
Dis egter onseker of Amerikaanse wetstoepassers hom weens die ernstigste klagtes teen hom sal kan vervolg – van spioenasie rakende sy aandeel in die openbaarmaking van geklassifiseerde dokumente saam met weermagintelligensieoffisier Chelsea Manning jare gelede. Manning is vroeër vandeesweek vrygelaat nadat sy tronk toe gestuur is omdat sy in 2010 geheime lêers aan WikiLeaks bekend gemaak het. Die transseksuele Manning is oorspronklik ‘n baie strawwe, ongehoorde vonnis van 35 jaar opgelê, maar pres Barack Obama het haar vonnis versag.
Marianne Ny, Swede se hoofvervolger, het nou benadruk hul stap moenie as ‘n beoordeling betreffende Assange se onskuld of skuld beskou word nie. Dit het meer te make met hul twyfel of hulle ooit, weens ‘n gebrek aan onder andere Ekwador se samewerking, die ondersoek suksesvol sou kon afhandel. En weens sekere Sweedse wetlike beperkings sou die ondersoek steeds heropen kon word as hy voor Augustus 2020 na Swede terugkeer.
Sweden drops investigation into WikiLeaks founder Julian Assange over rape allegation, prosecutor says https://t.co/2ZHFDQguxy pic.twitter.com/QswAHCAlli
Die Londense polisie het intussen verduidelik dis merendeels prosedure wat hulle sal noop om Assange steeds te arresteer. Hy het in Junie 2012 geweier om hom oor te gee, en hulle sou nog “verplig wees” om die destydse lasbrief vir sy inhegtenisname uit te voer. “Noudat die Sweedse owerhede hul ondersoek gestaak het, word mnr Assange steeds vir ‘n baie minder ernstige oortreding gesoek,” sê hulle in ‘n verklaring.
So wil Afrikaanse aktrise ingrypende bewusmakingsveldtog oor verkragting van stapel stuur
3 laerskoolseuns verkrag glo gr. 2-meisie
VIDEO'S WYS: Ontstoke gemeenskap soek bloed van man wat 3-jarige glo vermoor
Vorige storieWaarskuwing – grafiese foto: Skoolseun sterf toe lewendige ammunisie na bewering tydens protesaksie ingespan word	Volgende storieRuiker wat in Durban afgelewer word ontplof – 3 gesinslede kritiek in hospitaal
Varkbredie met piekelkomkommer